**Közismereti tanárszakok szakpáros osztatlan képzés**

**Összefüggő egyéni iskolai gyakorlat**

Mentori megbízáshoz

Tevékenység jellege:

Az osztatlan tanárképzésben a képzés utolsó évében teljesítendő **egyéves** **összefüggő egyéni iskolai gyakorlat** vezetése az őszi/tavaszi szemeszterben, gyakorlatvezető mentori tevékenység.

A **gyakorlatvezető mentor** feladata

* segíti a hallgatót az iskola és benne a tanár komplex oktatási-nevelési feladatrendszerének elsajátításában, az iskolát körülvevő társadalmi, jogszabályi környezet, a köznevelési intézményrendszer, a szaktárgyak tanításán kívüli oktatási, nevelési alaptevékenységek, az iskola, mint szervezetet és támogató rendszerei megismerésében,
* megismerteti a hallgatóval az iskolai életet szabályozó dokumentumokat,
* amennyiben szaktanár, szaktanárok is segítik a hallgatót, rendszeresen konzultál a szaktanárokkal, és kapcsolatot tart azokkal a pedagógus kollégákkal, akik a különböző tevékenységek megvalósításában érintettek,
* a gyakorlatvezető mentori tevékenysége során kapcsolatot tart az Egyetem kari koordinátorával,
* felelős az elektronikus értékelőfelület kezeléséért, a határidőre megtörténő értékelésért.
* szervezi, irányítja és segíti a tanárjelölt iskolai gyakorlatának folyamatát, iskolában eltöltött idejének a beosztását, a hospitálások és tanítási órák rendjét, tanítási órán kívüli tevékenységét, az iskolai gyakorlat sikeres teljesítését,
* segíti a hallgatót a megtervezett tevékenységi háló szerint, szakképzettségenként heti 2-4 óra, a két szakképzettségben együtt maximum heti 6 óra, szakképzettségenként félévente minimum 45 óra, a tanév során szakképzettségenként összesen minimum 90 óra tanítás/foglalkozás megtartásában,
* folyamatosan ellenőrzi, reflektálja, értékeli a hallgató pedagógiai, pszichológiai, és amennyiben szaktanár is, szakmódszertani ismereteinek gyakorlati alkalmazásában megmutatkozó készségét, felkészültségét, valamint a többi pedagógussal, a diákokkal, a szülőkkel való együttműködését,
* támogatja a hallgatót a feladatai megoldásában, munkája dokumentálásban, az (ön)reflektív értelmezésben, elemzésben, értékelésben.
* segíti a hallgatót a záróvizsga részét képező portfólió elkészítésében, az adatgyűjtésnek, tapasztalatszerzésnek a szakszerű dokumentálásában,
* a gyakorlat első félévének végén tájékoztató jelleggel értékeli a hallgató munkáját, elektronikusan kitölti a kompetencia alapú értékelőlapot, a kari koordinátor által jelzett határidőre,
* a gyakorlat végén záróértékeléssel értékeli a hallgató munkáját, elektronikusan kitölti a kompetencia alapú értékelőlapot, a kari koordinátor által jelzett határidőre,
* az értékelésbe bevonja a hallgatót, és amennyiben szaktanár/ok is segítik a hallgatót, az értékelést közösen végzi a szaktanárokkal, és bevonja a hallgatót is.

A gyakorlatvezető mentor munkáját tájékoztató dokumentumok segítik, melyeket az Egyetem a Tanárképző Központ honlapján és a kari honlapokon is közzé tesz.

Tevékenység jellege: Szaktanári tevékenység az osztatlan tanárképzésben részt vevő hallgató köznevelési intézményben végzett összefüggő egyéni iskolai gyakorlatának a támogatásában.

**A szaktanár feladata:**

* segíti a hallgatót a tanítási óráira való felkészülésben, részt vesz a hallgató tanítási óráin, azok tapasztalatait a hallgatóval rendszeresen megbeszéli,
* folyamatosan ellenőrzi, reflektálja, értékeli a hallgató pedagógiai, pszichológiai, és szakmódszertani ismereteinek a gyakorlati alkalmazásban megmutatkozó készségeit, felkészültségét,
* támogatja a hallgatót a szakos feladatai megoldásában, gyakorlati tevékenysége dokumentálásban, az (ön)reflektív értelmezésben, elemzésben, értékelésben,
* segíti a hallgatót a záróvizsga részét képező portfólió elkészítésében, az adatgyűjtésnek, tapasztalatszerzésnek a szakszerű dokumentálásában,
* rendszeresen konzultál a gyakorlatvezető mentorral, és amennyiben van, a hallgató másik szakjának gyakorlatában segítő szaktanárral,
* kapcsolatot tart és konzultál a gyakorlatvezető mentorral és azokkal a kollégákkal, akik a különböző tevékenységek megvalósításában érintettek,
* részt vesz a gyakorlat első félévének végén tájékoztató jelleggel készülő értékelésben,
* részt vesz a hallgató munkájának a záró értékelésében,
* az értékelésbe bevonja a hallgatót, az értékelést közösen végzi a gyakorlatvezető mentorral, és amennyiben van, a másik szaktanárral.

A szaktanár munkáját tájékoztató dokumentumok segítik, melyeket az Egyetem a Tanárképző Központ honlapján és a kari honlapokon is közzé tesz.